Ferill leikarans Tom Green hefur verið ansi misjafn í gegnum tíðina . Hann bæði leikstýrði og lék í Freddy Got Fingered árið 2001 , en sú mynd hlaut hvorki meira né minna en 5 Razzie verðlaun , þar á meðal sem versta kvikmynd . Hann hefur annars farið mikinn í sjónvarpi ásamt því að leika í myndum eins og Road Trip og Charlie’s Angels . Hann var líka giftur Drew Barrymore í hálft ár ( vel gert ! ) . Nú hefur hann ákveðið að endurvekja rappferilinn , en hann rappaði í hljómsveitinni Organized Rhyme undir nafninu MC Bones fyrir 19 árum síðan . Þeir gáfu út lagið Check The O.R. árið 1993 sem hlaut m.a . Juno verðlaun sem besta lag . Nú hefur hljómsveitin endurútgefið lagið og Green hefur ákveðið að fara skrefi lengra með rappferilinn en fyrir tveimur áratugum síðan . Þetta minnir mig smá á Joaquin Phoenix málið ( þeir eru örugglega svipað klikkaðir ) . Þrátt fyrir allan skítinn sem Tom Green hefur fengið á sig í gegnum tíðina þá hefur mér alltaf fundist hann fáránlega nettur og Freddy Got Fingered er djöfulli góð mynd ! Og veistu . . ég hef heyrt verri lög :